شەفەق نیوز/ یەکێتی نیشتمانی کوردستان، ئمڕوو
سێشەممە، ئاشکرای رویکردن شاندیگ لە هەرێم کوردستان وەرەو بەغداد لە رووژەیل ئایندە
کرد، ئەرا باسکردن لە راسەوکردن یاسای سپۆنسەرکردن پەککەفتنە داراییەگە، و بەش هەرێم
لە بوودجەی ٢٠٢١، و ئاماژە کرد ک حکومەت هەرێم ئەوەسا لە کۆبونەوەی سوو باس لە سەردانەگە
کەێد.
فایق یەزیدی ئەندام یەکێتی ئەرا ئاژانس شەفەق
نیوز وت: لە ماوەی رووژەیل ئایندە ئەوەسا شاندیگ لە هەرێم کوردستان روی کەێدە بەغداد،
ئەرا باسکردن لە ناکۆکیەگان جوور باوەت مووچەگان و شایستەیل پێشمەرگە ومادەی ١٤٠ لە
دەستور.
وتیش: شاندەگە ئەوەسا وەگەرد وەرپرسەیل لە بەغداد
باس لە گرنگترین باوەتەیل سەردانەگە کەێد ک خوەی راسەوکردن یاسای سپۆنسەرکردن پەککەفتنە
داراییەگەس و خەرجکردن مووچەی فەرمانبەرەیل هەرێم و رێککەفتن لە مادەیل یاساگە
جوور بەش هەرێم وەرجە چگن ئەرا دەنگدان لە بان بوودجەگە لە ئەنجومەن نۆێنەران.
یەزیدی ئاماژە کرد ک حکومەت هەرێم، سوو چوارشەممە، ئەوەسا  کۆبونەوەیگ ئەرا باسکردن لە چەن باوەتیگ کەێد،
لەلیان باوەت مووچەگان و بڕینەگان و باوەت سەردان شاندەگە ئەرا بەغداد، و
دووپاتکرد ک مەوقەی سەردانەگە کەفێدە ڕووژەیل ئایندە، بەڵکم هیمان دیاری نەکریاگە..
